Sportsklubben Brann

**Sportsklubben Brann** (forkortet **SK Brann**) er en norsk fotballklubb som holder til i Bergen. Klubben ble stiftet 26. september 1908 som **Ski- og Fotboldklubben Brann**. Brann Stadion har vært hjemmebanen til SK Brann siden innvielsen 25. mai 1919. Brann har en meget sterk fanbase i Bergen og omegn, og omtales gjerne som *Bergens stolthet.*

Sportsklubben Brann har vunnet tre seriemesterskap, sju norgesmesterskap og har deltatt i den europeiske Cupvinnercupen som kvartfinalist i 1996/97-sesongen. Klubben tok seg til 32-delsfinale i UEFA-cupen i 2007/08-sesongen.

I 2014 rykket Brann ned til 1. divisjon etter å ha tilbrakt 28 sammenhengende sesonger i Eliteserien. Klubben rykket direkte opp til Tippeligaen i den påfølgende sesongen, etter å ha havnet på andreplass i 1. divisjon. Brann tok sølv i Tippeligaen 2016 og bronse i Eliteserien 2018.

Bergens Tidende omtalte 2021-sesongen som «det verste året i Branns historie siden krigen».

I 2023 vant Brann Norgesmesterskapet i fotball for menn 2022/23-sesongen. Det gjorde at Brann kvalifiserer seg til 3. kvalifiseringsrunde i Europa Conference League 2023–2024.

## Eliteserien 2026

## Historie

### Starten
*Ski- og Fodboldklubben Brann * ble stiftet 26. september 1908 av Christen K. Gran og Birger Gjestland. Den første kampen ble spilt mot Bergens Fotboldklub 1. januar 1909 i en kamp som endte 1–1. Allerede i august samme år skulle også den første seieren komme, da Stavanger Idrettsforening ble slått 3–2 i Stavanger.

I løpet av de ti første årene hadde klubben allerede fått et navn i Fotball-Norge. Både i 1917 og 1918 nådde klubben cupfinalen, med begge endte imidlertid med tap.

Sportsklubben Brann sikret seg i 1917 et 30 mål stort areal, og den 25. mai 1919 sto Brann Stadion klart på Nymark. Det nye stadionet ble innviet med kamp mot , og endte med 2–6 tap for Brann.

Branns første nasjonale mesterskap kom i 1923 og et nytt fulgte to år senere. Brann vant 2–1 over Lyn i den første finaletriumfen, mens Sarpsborg ble slått 3–0 i finalen i 1925.

Til tross for at Brann fortsatte å dominere den lokale fotballen, ble det etter hvert vanskeligere å hevde seg nasjonalt etter at mange av lagets støttespillere la opp. Laget kom ikke lengre enn til kvartfinale de neste årene, og etter 1931 måtte Brann vente til etter krigen før klubben igjen kom så langt.

### Storhetstid
Sportsklubbens virkelige storhetstid kom på 1960-tallet med to seriemesterskap og to av klubbens og landets største profiler: Roald «Kniksen» Jensen og Rolf Birger «Pesen» Pedersen.

Seriegullet ble innkassert både i 1962 og 1963. I 1964 forlot nøkkelspillere som blant andre «Kniksen» klubben, og det endte med nedrykk. Klubben var ikke oppe igjen i den øverste divisjon før i 1968. I 1963-sesongen samlet Brann et gjennomsnittlig tilskuertall på hele 15&nbsp;486, en rekord som sto fram til Rosenborg passerte den i 2003.

Brann vant Norgesmesterskapet i 1972 og i 1976 – et halvt århundre siden sist klubben vant mesterskapet. I Cupvinnercupen i 1973 nådde Brann andre runde, etter å ha slått Gzira fra Malta 9-0 sammenlagt i den første runden.

I andre runde ble det Nordirske laget Glentoran for sterkt, og vant sammenlagt 4–2. I 1977 endte Branns ferd i Europa igjen i den andre runden. I første runde vant Brann 5–0 sammenlagt over islandske IA Akranes, men den nederlandske klubben FC Twente vant 4–1 sammenlagt runden etter.

### Heislaget
1980-tallet var preget av mye med og motgang for Brann. Det ble nedrykk i 1979, men de var oppe igjen neste år. Men de rykket opp og ned sammenhengende fra 1980-86. Brann ble kjent som «heislaget». Imidlertid holdt Brann seg i den øverste divisjonen fra 1987 frem til 2014. Selv om 1980-tallet var preget av mye motgang, var det også lyspunkt: Brann vant cupen i 1982 mot ; seiersmålet ble scoret av legenden Neil McLeod. Brann nådde cupfinalen to ganger til på 80-tallet, i 1987 og 1988. Begge endte med tap.

### Prestasjoner og europeisk suksess
90-tallet var preget av skandaler på styrerommet, varierende resultater på banen og høyt pengeforbruk. Fem trenere hadde i løpet av 90-tallet ansvaret for klubben, og hele styret ble avløst. Klubben oppnådde likevel gode resultater i serien, med 4.-plass i 96, 3.-plass i 1999 og 2.-plass i 1997.

I Europacup-sammenheng spilte Brann i 1996/1997-sesongen av UEFAs cupvinnercup til tross for å ha tapt finalen mot Rosenborg. (RBK spilte i den mer prestisjefulle Mesterligaen i stedet). I turneringen kom Brann til kvartfinalen etter å ha slått ut det nederlandske storlaget PSV Eindhoven etter 2–1 i Bergen og 2–2 i Eindhoven, men ble til slutt slått ut av Liverpool etter 1–1 hjemme og 0–3 borte.

### Opptur og nedtur
Brann kom med i kvalifiseringsrundene til Mesterligaen for første gang i historien, etter å ha endt på andreplass i Tippeligaen 2000. Brann trakk det bulgarske laget Levski Sofia i 2. kvalifiseringsrunde, men etter hederlige 0–0 på bortebane røk Brann ut før eventyret begynte med 1–1 på hjemmebane i returkampen. Avansement var Branns eneste reelle mulighet til å betjene den stadig økende gjelden, og i tiden som fulgte ble resultatene svakere i takt med at nøkkelspillere ble solgt. Sommeren 2002 sto Brann ribbet for profiler etter at Harri Ylönen, Svante Samuelsson, Azar Karadas, Raymond Kvisvik og Thorstein Helstad hadde forlatt klubben. Få hadde troen på medalje dette året, men svært få hadde sett for seg kvalifisering mot Sandefjord om retten til å spille i Tippeligaen 2003. Brann beholdt likevel plassen etter 0–0 borte og 2–1 hjemme. Like etter trakk trener Teitur Thordarson seg, og hans erstatter ble den gamle Brann-spilleren og daværende assistenttrener Mons Ivar Mjelde.

### Veien til seriegull og tap i UEFA-cupen
Trenerskiftet førte til en ny giv i hele klubben, og i tiden som fulgte finansierte Bergens-bedrifter og rike velgjørere nye spillere til klubben, samtidig som Brann fikk slettet sin store gjeld hos Handelsbanken ved å selge 51 % av Brann Stadion AS til Stor-Bergen Boligbyggelag. Mjelde ledet «nye» Brann til bronse og cupmesterskap i 2004 da Brann slo Lyn 4–1 i finalen. Det var Branns første tittel på 22 år. Bengt Sæternes ble finalens store helt med tre mål.

Etter en middelmådig sjetteplass i Tippeligaen 2005, var Brann tilbake i toppen i 2006. Klubben var serieleder fra 9. til 21. serierunde, men kunne ikke matche Rosenborgs sluttspurt med ti seire og to uavgjorte på de siste tolv kampene. Det ble dermed sølvmedaljer til Brann, for fjerde gang i klubbens historie. Sesongen medførte også et tap for det svenske amatørlaget Åtvidabergs FF i UEFA-cupens 2. kvalifiserende runde. Dobbeltoppgjøret endte 4-4, og svenskene avanserte på bortemål.

#### 2007: Første seriegull siden 1963

I Tippeligaen 2007 åpnet Brann sterkt, og lå på 2.-plass etter halvspilt serie. 22. oktober 2007, da den tredje siste serierunden var ferdigspilt, var det klart at Brann hadde vunnet seriegull for første gang siden 1963. Mjelde hadde da ledet Brann til bronse, sølv og gull i serien, samt gull i cupen over de siste fire årene. Etter å ha kvalifisert seg til gruppespillet i UEFA-cupen på bekostning av belgiske Club Brugge, klarte Brann å ta seg videre derfra. Seiersrekken endte mot engelske Everton F.C. der Brann etter å ha tapt 8–1 over to kamper måtte se seg utslått.

Seriegullet i 2007 sikret Brann retten til å spille kvalifisering til Mesterligaen i 2008. Brann gikk først videre på bortemålsregelen etter 2–2 mot latviske Ventspils, men ble slått ut i tredje og siste utslagsrunde etter 1–3 mot Marseille. I forsøket på å nå gruppespillet i UEFA-cupen, slo Brann først Deportivo 2–0 på hjemmebane, men ble slått ut også her etter 0–2 på bortebane og et påfølgende tap 4–5 på straffer. I oktober 2008 ble klubben og Mons Ivar Mjelde enige om å avslutte samarbeidet ved årets slutt. Mjelde er den treneren som har sittet lengst i Brann siden andre verdenskrig, totalt seks sesonger.

Den 21. november meldte klubben at den var blitt enig med Steinar Nilsen, og han overtok treneransvaret fra og med 1. januar 2009 Første sesong som trener i SK Brann endte med kvartfinale i cupen og sjetteplass i serien. Han ble imidlertid enig med klubben om å avslutte samarbeidet den 22. mai 2010 etter dårlige resultater i serien, samt et utløsende 0–1 tap mot 2.-divisjonslaget og bynabo FK Fyllingsdalen i cupens andre runde.

Assistenttrener Rune Skarsfjord overtok midlertidig som trener, og ble tilbudt en treårskontrakt 1. november 2010. Hans første sesong i Tippeligaen ble avsluttet med en fjerdeplass. Arbeidsforholdet varte til november 2013, da han trakk seg etter gradvis dårligere sportslige resultater i løpet sine tre sesonger som trener.

### Nedrykk og opprykk, etterfulgt av seriesølv
Svenske Rikard Norling tok over trenerrollen i desember 2013, noe som førte til optimisme rundt klubbens fremtidige prestasjoner. Norling kom fra Malmö FF med seriegull fra sesongen før og lovet nye titler på sin første pressekonferanse. Brann endte derimot tredje sist i Tippeligaen og måtte spille kvalifisering til Tippeligaen 2015. Dette endte med nedrykk den 26. november 2014, etter å ha spilt play-off over to kamper (1–4) mot Mjøndalen.

2015 var et dramatisk år for SK Brann. Klubbens økonomi ville ikke tåle underskuddet ved å ligge i førstedivisjon lenger enn et år. Først ble Kjell Tennfjord klubbens kortest sittende styreleder da han trakk seg etter 75 minutter grunnet uenigheter på årsmøtet. Senere fikk Rikard Norling sparken etter 10. serierunde. På dette tidspunktet lå Brann få poeng fra direkte nedrykk til 2. divisjon etter 0–4-tap mot Levanger. Bare dager etterpå kom tidligere Hødd-trener Lars Arne Nilsen inn som trener og gjennomførte en snuoperasjon som medførte at Brann tapte kun 3 av de restende kampene den sesongen. To av tapene var de siste gjenstående kampene etter at opprykket var sikret. Sesongen endte med 2.-plass på tabellen bak Sogndal; direkte opprykk førte til at oppholdet i 1. divisjon varte bare et år.

Påfølgende sesong var klubben levnet små sjanser om å kjempe om sølvtøy. Dette kom tydelig frem da sesongen startet med blandede resultater i serien og tap i første runde i cupen. Likevel endte sesongen svært positivt ut med seriesølv, der klubben blant annet slapp inn færre mål enn i de siste 25 årene i seriesammenheng.

### Skandaleåret 2021
I 2021 rykket Brann ned fra Eliteserien etter en sesong som har blitt stemplet som skandale. Det var sterkt preget av nedrykk, men også den store nachspiel-skandalen 9. august der 12 spillere drakk alkohol på Brann Stadion og hadde en ulovlig fest som var imot de daværende koronareglene. Dette førte til at Kristoffer Barmen ble løslatt fra sin kontrakt og at Mikkel Andersen terminerte kontrakten sin. Etter 14 kamper spilt hadde Brann 7 poeng og var nederst på tabellen, på nedrykksplass og 6 poeng unna trygg plass. Da ble den daværende treneren Kåre Ingebrigtsen sparket, 19. juli 2021. Når han ble ansatt som Brann-trener lovet han gullkamp i 2021, men dessverre for alle i Brann kom han ikke i nærheten av målet sitt. Assistenttreneren Eirik Horneland overtok som midlertidig trener. Brann signerte spillere som blant annet tidligere Brann-spillere Bård Finne og Sivert Heltne Nilsen i sommerovergangsvinduet. Med totalt 8 signeringene og en ny trener tok Brann opp kampen om plass i Eliteserien 2022-sesongen. Brann gjorde det merkbart bedre etter trenerbyttet og tok 19 poeng på de 16 gjenværende kampene i Eliteserien. Nedrykkrivalene Odd, Stabæk og Mjøndalen tok henholdsvis 14, 13 og 9 poeng på sine 16 kamper. Brann klarte å karre seg til tredje-sisteplass og playoff-finale om Eliteserieplass i den siste kampen. Der møtte de FK Jerv. Det endte med nedrykk etter en thriller av en kamp som endte 1-1 etter ordinær tid og 4-4 etter ekstraomganger. Selv om Brann dominerte kampen og kunne scoret 4-5 mål, var det faktisk Jerv som tok ledelsen. Brann tapte 7-8 i straffekonken. Da ble det nedrykk til OBOS-ligaen. Før den tid hadde Eirik Horneland allerede fått jobben som hovedtrener i Brann på permanent basis. 

Men nedturen ble kortvarig. Året etter rykket Brann opp igjen etter å ha satt poengrekord i OBOS ligaen. 20. mai 2023 vant Brann også cupen etter en 2-0 seier over Lillestrøm i finalen.

### Europaturne 2023
Brann startet Eliteseriesesongen 2023 med gode resultater og var på 3. plass etter 10 spilte kamper. Men etter salgene av David Møller Wolfe til AZ Alkmaar og Mathias Rasmussen til Union Saint-Gilliose ble laget svekket og tapte flere kamper, bl.a to kamper mot vestlandsrivalen Viking. Men etter å ha signert nye spillere begynte Brann å spille bedre igjen. Så var det klart for 3. kvalikrunde i UEFA Europa Conference League. Mange var spente. Brann hadde blitt trukket mot det portugisiske laget FC Arouca. Etter et 2-1 tap i Arouca var ikke forventningene altfor høye blant ekspertene. Den portugisiske toppdivisjonen er sett på som betraktelig sterkere enn Eliteserien. Likevel klarte Brann å overraske FC Arouca og gikk videre 4-3 sammenlagt etter å ha ledet 3-0 til pause hjemme på Brann Stadion.

## Stadion

### Historie
SK Brann sin første fotballkamp ble spilt på en fotballbane på Møhlenpris, 1. nyttårsdag 1909, med et tilskuertall på 200 mennesker. I 1917 sikret klubben seg arealer i Fridalen. Klubben kjøpte opp 30 mål i første omgang, med en prislapp på 4500 kroner per mål. 25. mai 1919 åpnet Brann Stadion. Det norske herrelandslaget var motstander i den første kampen på Brann sin nye arena.

I 1927 var den økonomiske situasjon svært vanskelig for klubben og en redningsaksjon fra private investorer var nødvendig for å beholde eierskapet av Brann Stadion. Gjelden for anlegget var på 275 000 kroner før redningsaksjonen.

På grunn av lite aktivitet under andre verdenskrig visnet standarden på både gressbanen, løpebanen og tribunene på Stadion. Bergen kommune hadde på dette tidspunkt overtatt arenaen, men med sine 800 betalende medlemmer tok SK Brann tilbake eierskapet i 1946.

Etter cupmesterskapet i 1972 var behovet for en oppgradering av arenaen stor. For å finansiere en oppgradering solgte klubben deler av områdene rundt stadionet til Bergen kommune. I 1973 var nye flomlys på plass til en verdi av 826 000 kroner.

Den totale publikumskapasiteten på Brann Stadion er i dag 16 750 tilskuere.

### Tribuner
#### Sparebanken Norge-tribunen
Sparebanken Norge-tribunen er hovedtribunen på Stadion, og har en kapasitet på 4354 sitteplasser. I tillegg er det flere fasiliteter som konferansesenter, messehall, pressehall, arrangementssal og VIP-losjer. Andre fasiliteter inkluderer spillergarderobe og mediefasiliteter. Tribunen endret navn 02. mai 2025 etter at Sparebanken Vest fusjonerte med Sparebanken Sør og ble til Sparebanken Norge.

#### Fjordkraft-tribunen
Tvers over SPV-tribunen står Fjordkraft-tribunen, som er den største tribunen på Stadion. Tribunen har en kapasitet på 4553 sitteplasser i tillegg til fem plasser for funksjonshemmede. Etter byggingen på 1930-tallet er tribunen den eldste gjenstående delen av Brann Stadion. Den ble bygget på ved to ulike anledninger, på 1970-tallet og senest i 1997. På grunn av de stadige endringene av Stadion, ligger nå tribunen flere meter fra spilleflaten i forhold til de tre andre tribunene. Per 2016 utarbeides det planer om å rive denne seksjonen og bygge ny tribune med 300 nye studenthybler faset inn i bygget i samarbeid med Studentsamskipnaden i Bergen.

#### Frydenbø-tribunen
Frydenbø-tribunen ble bygget i 1999 og har en kapasitet på 3381 sitteplasser i tillegg til lokaler for en kommunal barnehage, fysikalsk institutt og Idrettens Hus. Ståtribunen midt på nedre del av tribunen ble etablert før 2014-sesongen og har en kapasitet på 1000. Klubbens offisielle supporterklubb Bataljonen samles her.

#### BT-tribunen
Kortsiden mot øst sto ferdig i 2006 og har en kapasitet på 3898 sitteplasser i tillegg til 12 plasser for funksjonshemmede. Klubbens supporterbutikk ligger plassert på utsiden av tribunen og både administrasjonen og en medisinsk klinikk har lokaler i bygget. Historisk kjent som "klokkesvingen".

På baksiden av tribunen ble det i 1995 reist en statue av den kjente fotballspilleren Roald «Kniksen» Jensen.

Tidligere sponset, og navngitt av lokalavisen Bergens Tidende til og med 2016. Byttet navn og sponsor før 2017-sesongen til BOB-tribunen for ny sponsor, BOB BBL (Bergen og Omegn Boligbyggelag).  Fikk tilbake BT som navnesponsor i 2023, når Bergens Tidende kjøpte navnerettighetene igjen.

## Supportere

Brann er blant de norske fotballklubbene med høyest publikumssnitt på sine hjemmekamper. I 2015 slo klubben ny publikumsrekord i 1. divisjon med 10 124 tilskuere i snitt, noe som også var det tredje høyeste i norsk fotball.

Supporterne er representert gjennom ulike grupperinger, men Bataljonen er klubbens offisielle supporterklubb. Bataljonen ble stiftet etter at den tidligere supporterklubben Bergen Supporter Team gikk konkurs i 2003.

Som eneste norske fotballklubb har Brann en supporterklubb i USA, kalt Brann.US. Den amerikanske supporterklubben bruker Legends Bar på Manhattan som sin faste møteplass for kamper.

### Rivalisering
SK Brann har en sterk rivalisering med Rosenborg, Vålerenga, Viking og Lillestrøm. I tillegg var den lokale klubben Fyllingen (i dag FK Fyllingsdalen) i samme divisjon som Brann i 1990, 1991 og i 1993, noe som førte til en sterkere lokal rivalisering mellom de to klubbene. På grunn av få lokale klubber som har konkurrert i samme divisjon som Brann, er klubbens største rivaler fra andre større byer. Den største rivaliseringen til Brann i nyere tid er mot Viking fra Stavanger. Kampen kalles ofte Vestlandsderbyet.

## Spillerstall
*Oppdatert 3. september 2025.*

### Utlånte spillere

## Rekorder

#### Flest obligatoriske kamper
*Kun obligatoriske liga- og cupkamper. [[Royal League]] og kvalifiseringskamper for opp- og nedrykk nevnes som "Andre". Oppdatert 23. juli 2023.*

#### Flest mål
*Kun mål i obligatoriske liga- og cupkamper. [[Royal League]] og kvalifiseringskamper for opp- og nedrykk nevnes som "Andre". Oppdatert 23. juli 2023.


* *Se også: Årets Brann-spiller*

==== Spillere med flest landskamper ====
*Oversikten inkluderer kun spillere som har spilt A-landskamper som medlem av SK Brann. Totalt antall landslagskamper- og mål i parentes.*


==Administrasjon og sportslig ledelse==
==== Styreledelse ====
Per mars 2024 har klubbstyret følgende sammensetning:
* Leder: [[Aslak Sverdrup]]
* Nestleder: Arild Mjøs Andersen
* Medlem: Siv Skard
* Medlem: Per Arne Flatberg
* Medlem: Synnøve Tverlid
* Medlem: [[Håkon Opdal]]

==== Administrasjon ====
Per oktober 2024 hadde klubbens administrasjon følgende ansatte:
* Daglig leder: [[Christian Kalvenes]]
* Økonomisjef: Eirik Norvald Christensen
* Kommersiell leder: Therese Andvik Rygg
* Markedsansvarlig: Mads Liabø
* Leder for drift og arrangement: Elisabeth Hobrad
* Ansvarlig for media og kommunikasjon: Thomas Brakstad
* Sikkerhetsjef: Knut Iversen
* organisasjons- og anleggsmedarbeider: Steinar Aase

==== Sportslig ledelse ====
Per 2024 har klubben følgende sportslige ledelse for herrelaget
* Sportssjef:  [[Per-Ove Ludvigsen]]
* Hovedtrener:  [[Freyr Alexandersson]]
* Assistenttrener:  Jonathan Hartmann
* Toppspillerutvikler:
* Keepertrener:  [[Dan Riisnes]]
* Fysisk trener:  [[Helge Haugen (1982)|Helge Haugen]]
* Analyseansvarlig:  Daniel Nordheim Pedersen
* Speider: Ole Nielsen
* Materialforvalter:  Raymond Sanden
* Faglig leder Brann-Akademiet:  [[Aksel Bergo]]
* Hovedtrener Brann 2:  [[Ole Martin Nesselquist]]
* Hovedtrener Brann G17:  Brede Skahjem Tokvam
* Assistenttrener G17: Adolfo José Rodriguez Duarte
Per 2024 har klubben følgende sportslige ledelse for kvinnelaget

*Sportssjef:  Lars Johan Myklebust
*Hovedtrener:  [[Martin Ho]]
* Assistenttrener:  Øyvind Tjelde Haga
* Keepertrener: Vitalij Artjomenko
* Fysisk trener: Lucas Skoog
* Analyseansvarlig: Leif Nilsen
* Team manager: [[Hedda Duffy]]

=== Hovedtrenere ===
Kronologisk oversikt over klubbens hovedtrenere etter andre verdenskrig:


== Meritter ==

=== Norge ===

==== Serie ====
* Vunnet Hovedserien/[[Eliteserien i fotball for menn|Eliteserien]] 3 ganger: i [[Hovedserien 1961–62|1961/1962]], [[1. divisjon fotball for menn 1963|1963]] og [[Tippeligaen 2007|2007]]

==== Cup ====
* 7 [[NM i fotball for menn|Norgesmesterskap]]: i [[Norgesmesterskapet i fotball for menn 1923|1923]], [[Norgesmesterskapet i fotball for menn 1925|1925]], [[Norgesmesterskapet i fotball for menn 1972|1972]], [[Norgesmesterskapet i fotball for menn 1976|1976]], [[Norgesmesterskapet i fotball for menn 1982|1982]], [[Norgesmesterskapet i fotball for menn 2004|2004]] og [[Norgesmesterskapet i fotball for menn 2022–23|2022–23]].

=== Europa ===

* [[UEFA-cupen i fotball for menn|UEFA-cupen]] [[UEFA-cupen 2007/08|2007/2008]]: 16-delsfinale
* [[Mesterligaen i fotball for menn|Mesterligaen]] [[Mesterligaen 2008/2009|2008/2009]]: 3. kvalifiseringsrunde
* [[Cupvinnercupen i fotball for menn|Cupvinnercupen]] 1996/1997: kvartfinale
* [[UEFA Intertoto Cup]] 1999: 1. runde
* [[Royal League]] [[Royal League 2006/2007|2006/2007]]: kvartfinale

==Rekorder==

==== Kamper ====
* Første obligatoriske kamp: SK Brann 1–1 [[Bergens Fotboldklub]]
* Første cupkamp: [[Stavanger Idrettsforening|Stavanger IF]] 6–4 SK Brann
* Første kamp på [[Brann Stadion]]: SK Brann 2–6 [[Norges herrelandslag i fotball|Norge]]
* Første kamp i [[Cupvinnercupen i fotball for menn|Cupvinnercupen]]: [[Gzira United]] 0–2 SK Brann
* Første kamp i [[UEFA-cupen i fotball for menn|UEFA-cupen]]: [[Queens Park Rangers FC|Queens Park Rangers]] 4–0 Brann

==== Seire ====
* Største seier: Hovding 0–14 Brann – i [[NM i fotball for menn|NM]]; kampen fant sted den 17. april 2013, samt [[Aalesunds Fotballklubb|Aalesund]] 0–14 Brann – i [[NM i fotball for menn|NM]]; kampen fant sted den 26. august 1917
* Største hjemmeseier: Brann 11–0 Vard – [[NM i fotball for menn|NM]]; kampen fant sted den 25. april 1997
* Største borteseier: Hovding 0–14 Brann, [[NM i fotball for menn|NM]]; kampen fant sted den 17. april 2013, samt [[Aalesunds Fotballklubb|Aalesund]] 0-14 Brann i [[NM i fotball for menn|NM]]; kampen fant sted den 26. august 1917
* Største seier i [[UEFA-cupen i fotball for menn|UEFA-cupen]]: [[Carmarthen Town AFC|Carmarthen Town]] 0-8 Brann – kampen fant sted den 19. juli 2007

==== Mål ====
* Flest ligamål på en sesong: *'95**, [[OBOS-ligaen 2022]]
* Færrest ligamål på en sesong: **14**, [[1. divisjon fotball for menn 1971|1. divisjon 1971]]

==== Poeng ====
* Flest poeng på en sesong:
** ''To poeng for en seier:''
*** **24** på 18 kamper, [[1. divisjon fotball for menn 1963|1. divisjon 1963]]
** ''Tre poeng for en seier:''
*** **39** på 22 kamper, [[Tippeligaen 1990]]
*** **54** på 26 kamper, [[Tippeligaen 2007]]
*** **81** på 30 kamper, [[OBOS-ligaen 2022]]
* Færrest poeng på en sesong:
** ''To poeng for en seier:''
*** **11** på 18 kamper, [[1. divisjon fotball for menn 1971|1. divisjon 1971]]
*** **10** på 22 kamper, [[1. divisjon fotball for menn 1979|1. divisjon 1979]]
** ''Tre poeng for en seier:''
*** **27** på 26 kamper, [[Tippeligaen 2002]]
*** **26*' på 30 kamper, [[Eliteserien i fotball for menn 2021|Eliteserien 2021]]

==== Publikum ====
* Tilskuerrekord hjemme: 24 800 – i en kamp mellom Brann–Fredrikstad; kampen fant sted den 1. oktober 1961
* Høyeste tilskuersnitt: 17 225 – i [[Tippeligaen 2007]]
* Hjemmekamper på rad med over 15 000 tilskuere: 54 kamper – fra 30. april 2006 til 13. mars 2010

==Kvinnelaget==

21. oktober 2021 stemte årsmøte i Sportsklubben Brann ja til å overta toppfotballsatsningen for kvinner fra [[Idrettslaget Sandviken]]. 11. november 2021 vedtok årsmøte til Sandviken det samme, dermed overtok SK Brann plassen i [[Toppserien i fotball for kvinner|Toppserien]] fra og med 2022-sesongen.

=== Meritter som Brann Kvinner ===
Seriemester (2): [[Toppserien 2022|2022]] og 2025

Norgesmester (1): [[NM i fotball for kvinner 2022|2022]]

== Referanser ==
<references />

==Litteratur om Brann==
*Larsen, Jan-Erik: *Fra mål til ytterste fortvilelse* (1988)
*Kalvik, Kjell Vidar: *Hele Bergens stolthet* (2005)
*Natlandsmyr, Gorm: *Branns offisielle årbok* – utgitt flere år fra 2001
*Larsen, Jan-Erik: *Et århundre i bilder* – lagbilder fra Sportsklubben Brann fra 1909 og oppover
*Soltvedt, Thor: *Flammene på Stadion* (dikt om Brann)
* Brundtland, Hans: *2007 –* *Året da gullet kom hem* (2007)
* [[Atle Nielsen|Nielsen, Atle]]: *Hem te Bergen. Branns store jubelsesong* (2007)
*Nielsen, Atle: *Sportsklubben Brann, 100 år med tro, håp og kjærlighet* (2008)
*Hartvedt, Gunnar Hagen og [[Audun Hetland|Hetland, Audun]]: *Gje meg en B! Boken om Brann'' (1985)

## Eksterne lenker
* 
*  Bataljonen &ndash; Offisiell supporterklubb